armvectores/hy_wikipedia_2023 huggingface dataset:
Ավան (գյուղ)

Անվան այլ կիրառումների համար տե՛ս՝ Ավան (այլ կիրառումներ)Ավան, գյուղ Հայաստանի Արագածոտնի մարզի Աշտարակ տարածաշրջանի Ավան համայնքում, Արագածի հարավային լանջերին։ Հեռավորությունը մարզկենտրոնից՝ 24 կմ հյուսիս-արևմուտք, բարձրությունը ծովի մակերևույթից՝ 1680 մ։


== Բնակչություն ==
Ըստ Հայաստանի Հանրապետության 2001 թվականի մարդահամարի, Ավան համայնքի մշտական բնակչությունը 915, իսկ առկա բնակչությունը 813 հոգի է։
Բնակիչների նախնիները գաղթել են Մուշից, Բաղեշից, Վանից և Կարսից։
Ավանի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և բանջարաբուծությամբ։


== Պատմական կոթողներ ==
Գյուղում է գտնվում V դարում կառուցված Սբ. Աստվածածին բազիլիկ եկեղեցին, «Թուխ Մանուկ» և X-XI դարերում կառուցված Սբ. Վարվառա մատուռները։ Ավանից 3 կմ արևելք գտնվում են մ.թ.ա. 3-րդ-1-ին հազարամյակում կառուցված «Ձյանբերդ», իսկ 500 մ հարավ՝ մ.թ.ա. 1-ին հազարամյակում կառուցված «Կզնուտ» ամրոցները։
Գյուղից հարավ են գտնվում երկաթե դարի կիկլոպյան ամրոցներ։


== Տես նաև ==
Ավանի պատմության և մշակույթի անշարժ հուշարձանների ցանկ


== Ծանոթագրություններ ==
Որոշման ընդունում

Որոշման ընդունում, իմացական գործընթաց է, որի արդյունքը կարծիքի կամ գործողության ընթացքի ընտրությունն է մի քանի այլընտրանքներից։  Յուրաքանչյուր որոշման կայացում ենթադրում է վերջնական ընտրություն, որն իր հերթին կարող է դրդել կամ չդրդել գործողության։ Որոշման կայացումը  որոշում կայացնողի արժեքների և նախասիրությունների հիման վրա այլընտրանքների հայտնաբերման և դրանց մեջ ընտրություն կատարելու գործընթացն է։


== Ընդհանուր բնութագիր ==
Որոշում կայացնելը կարող է դիտվել որպես խնդրի լուծում , որը ավարտվել է խնդրի պահանջի բավարարմամբ :
Որոշման ընդունման  վերաբերյալ մարդկային գործունեությունը ակտիվ քննարկման առարկա է եղել մի քանի տեսանկյունից.

հոգեբանական;
ճանաչողական;
կարգավորիչ։Որոշումների կայացման կարևոր մասը ներառում է գնահատման չափանիշներով նկարագրված այլընտրանքների վերջնական փաթեթի վերլուծությունը։


== Որոշումներ կայացնելու առօրյա մեթոդներ ==
Որոշումների ընդունման մեթոդները կարելի է բաժանել երկու լայն կատեգորիաների՝ խմբային և անհատական։ Անհատական մեթոդները հաճախ կարող են կիրառվել նաև խմբի կողմից։


=== Խմբային որոշումների կայացման մեթոդներ ===
Համաձայնության մեթոդը
Մեթոդներ,որոնք հիմնված են քվեարկության վրա
Դելֆի մեթոդ


=== Անհատական որոշումների կայացման մեթոդներ ===
Որոշումների հաշվեկշռի ցուցակ՝ յուրաքանչյուր տարբերակի առավելությունների ու թերությունների (ծախսերի և օգուտների, պլյուսների և մինուսների) ցուցակագրում, ինչպես առաջարկում են Պլատոնիը՝ «Պրոտագորաս»–ում, և Բենջամին Ֆրանկլինը։
Պարզ առաջնահերթություն՝ առավելագույն հավանականության օգտակարությամբ այլընտրանք ընտրելը։
Բավարարում՝ այլընտրանքների հետազոտում՝ մինչև առաջինը ընդունելի տարբերակի հայտնաբերում։ Այս մեթոդին հակադրվում է մաքսիմիզացիան՝ ըստ որի բոլոր այլընտրանքները հետազոտովում են մինչև լավագույնի ընտրութուն։
Հեղինակությանը կամ «փորձագետին» զիջում՝ պատվերների կամ հրահանգների իրականացում։
Անտիավտորիտարիզմ՝ հեղինակության տված խորհրդի հակադիր գործուներության ընտրություն։
Ֆլիպիզմ՝ նետել մետաղադրամ, խաղաքարտերի կապոցը կիսել կամ այլ պատահական մեթոդներ. աղոթքները, տառաքարտերը, աստղագուշակությունը, հայտնությունները կամ այլ գուշակություններ, սնահավատության կամ պսևդոգիտության այլ ձևերը։
Որոշումների ավտոմատացված աջակցություն՝ ավտոմատացված որոշումների համար չափորոշիչների սահմանում։


== Որոշման ընդունման փուլեր ==
Որոշում կայացնելու փուլերը՝ ըստ Ջանիսի և Մաննի.

խնդրի գնահատում
տարբերակների վերանայում (ակտուալիզացիա)
տարբերակների գնահատում (կշռում)
ընտրված գործողությունների մասին ուրիշներին զգուշացում
որոշման կայացում՝ անկախ ռիսկի գործոնից


== Գրականություն ==
Корнилова Т. В. Методологические проблемы психологии принятия решений // Психологический журнал, 2005. № 1.
Տուրբոռեակտիվ շարժիչ

Տուրբոռեակտիվ շարժիչ, ավիացիոն շարժիչ, որում քարշուժն ստեղծվում է ծայրափողակից արտահոսող գազերի (այրման արգասիքների) ռեակտիվ գործողության շնորհիվ։ Ի տարբերություն ուղղահոս ռեակտիվ շարժիչի, Տուրբոռեակտիվ շարժիչում թռիչքի ընթացքում մթնոլորտից ներծծված օդը սեղմման է ենթարկվում ոչ միայն դիֆուզորում, այլև տուրբոկոմպրեսորում, որի շնորհիվ էլ Տուրբոռեակտիվ շարժիչի օ․ գ․ գ․ զգալիորեն մեծանում է։ Սեղմված օդը մատուցվում է այրման խցիկ, որի մեջ ներարկվում է նաև հեղուկ վառելիքը։ Այրման պրոցեսը սովորաբար տեղի է ունենում հաստատուն ճնշման պայմաններում։ Այրման արգասիքները մասամբ ընդարձակվում են կոմպրեսորը պտտող գազային տուրբինում, իսկ գազերի վերջնական ընդարձակումը տեղի է ունենում ռեակտիվ ծայրափողակներում։ Հաճախ քարշուժը մեծացնելու նպատակով լրացուցիչ վառելիք են այրում տուրբինի և այրման խցիկի միջև տեղակայված ֆորսաժային խցիկում։
Կուրագինսկի շրջան

Կուրագինսկի շրջան (ռուս.՝ Курагинский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Կուրագինո։


== Աշխարհագրություն ==
Շրջանի տարածքի մակերեսը կազմում է 24073 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 51085 մարդ։ Բնակչության խտությունը կազմում էր 2,12 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Յուրմանգա (Սունդոբայի վտակ)

Անվան այլ կիրառումների համար տե՛ս՝ Յուրմանգա (այլ կիրառումներ)Յուրմանգա (ռուս.՝ Юрманга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սունդոբա գետի ձախ ափում՝ 43 կմ հեռավորության վրա։ Գետի երկարությունը 11 կմ է։ Յուրմանգաi ակունքը գտնվում է ճահճային անտառների մոտ սահմանմեձ տարածքներում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ունժա գետն է։ Գետի գետային ավազանը՝ Վերին Վոլգայից մինչև Կյուբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000015150
Հիդրոլոգիական ուսումնասիրությունների կոդը - 110001515
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մակարովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՄակարովոՄակարովո (ռուս.՝ Макарово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նռնենի

Նռնենի (լատ.՝ Punica granatum), նռնազգիների ընտանիքի տերևաթափ պտղատու թփերի և ոչ մեծ ծառերի ցեղ, երկարավուն կաշեկերպ տերևներով, ալ կարմիր ծաղիկներով։


== Կենսաբանական նկարագիր ==

Պտուղը խոշոր, գնդաձև է՝ հաստ պտղամաշկով, թաղանթավոր միջնապատերով։ Սերմերը բազմաթիվ են՝ յուրաքանչյուրը շրջապատված բաց վարդագույնից մինչև բալի գույնի հյութալի պտղամսով։ Բնի բարձրությունը մինչև 5 մ է։ Տերևները կաշեկերպ են, փայլուն, նշտարաձև կամ երկարավուն, ամբողջաեզր։ Ծաղիկները երկսեռ են, մեկական կամ փնջերով, վառ կարմիր։ Պտուղը հատապտղանման է՝ գնդաձև, հաստ պտղամաշկով, բարակ թաղանթավոր միջնապատերով։ Սերմերը բազմաթիվ են (ըստ ավանդության՝ 365 հատ)՝ պատված բաց վարդագույնից մինչև մուգ վարդագույն (քաղցր, թթվաշաքաղցր) հյութալի շերտով։


== Տարածում ==
Նռնենին վայրի ձևով հանդիպում է Փոքր և Միջին Ասիայում, Հարավային Կովկասում, Իրանում, Աֆղանստանում։ Հնուց ի վեր տարբեր ժողովուրդներ նրա պտուղներն օգտագործել են ծիսական արարողությունների ժամանակ։


=== Հայաստանում ===
Հայաստանում վայրի վիճակում հանդիպում է Սյունիքի (Մեղրի, Գորիս) և Լոռու (Ալավերդի-Ախթալա) մարզերում։ Գրանցված է Հայաստանի Կարմիր գրքում։


== Էկոլոգիա ==
Աճում է գետափերին, գետերի չորացած հուներում, կիրճերում, խճոտ և կավոտ լանջերին, նախալեռներում, նոսրանտառներում (400-1100 մ բարձրություններում) և այլն։ Չորասեր է։ Կարող է ընտրասերման հումք լինել չորա- և ցրտադիմացկուն սորտեր ստանալու ժամանակ։


== Քիմիական կազմ ==
Նռան հյութը պարունակում է 8-19 % շաքարներ, C վիտամին, ուստի օգտակար է ծանր հիվանդություններից ապաքինվողների համար, բուժիչ է։
Պտուղն օգտագործվում է թարմ և վերամշակված (դոշաբ, գինի, հյութ), ինչպես նաև բուժիչ նպատակներով, իսկ կեղևի եփուկը կամ թուրմը՝ որպես ճիճվամուղ միջոց։ Տերևը, արմատը և բնի կեղևը պարունակում են 25–32 % աղաղանյութեր։


== Կիրառում և նշանակություն ==
Ծաղկումը տևում է մայիսից-օգոստոսը, պտուղը հասունանում է սեպտեմբերի վերջին։ Նռան ծաղիկներից ստացված ներկը օգտագործում են բնական գործվածքների ներկման համար։ Տերևները, արմատը և բնի կեղևը պարունակում են մինչև 32% դաբաղանյութեր, որոնք ևս օգտագործվում են ներկերի ստացման, նուրբ կաշիների դաբաղման համար։ Պտուղն օգտագործում են թարմ և վերամշակված (դոշաբ, գինի, հյութ) վիճակում։ Պետք է հավաքել հասուն վիճակում, քանի որ պահելով չի հասունանում։ Օգտագործվում են նուրբ կաշիների աղաղման և ներկերի պատրաստման համար։ Գեղազարդիչ է։ Չորասեր է։ Կարող է ընտրասերման հումք լինել չորա- և ցրտադիմացկուն սորտեր ստանալու համար։ Հայոց մեջ նռնենին համարվել է առատության խորհրդանիշ։ Հայկական ճարտարապետական հուշարձանների պատերին, խաչքարերի վրա հաճախ կարելի է տեսնել նռան զարդաքանդակներ։


== Պատկերասրահ ==

		
		
		
		


== Գեղարվեստական գրականության մեջ ==
Նուռ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 112-114։


== Ծանոթագրություններ ==


== Գրականություն ==
Борисова А. Г. Род 921. Гранат — Punica // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин и Е. Г. Бобров. — М.—Л.։ Изд-во АН СССР, 1949. — Т. XV. — С. 553. — 742 с. — 4000 экз.


== Արտաքին հղումներ ==
Նուռ․ օգտակար հատկություններն ու հակացուցումները
Նուռ - Հազարտերևուկ նախագիծ
El género Punica en Árboles Ibéricos
Ռաշիդ Ներքին

Ռաշիդ Ներքին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Հագարի և Բարկուշատ գետերի միախառնման վայրից 10-12 կմ հյուսիս-արևմուտք։
Բնակչության մասին տեղեկություններ չեն պահպանվել։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Տուրկա (այլ կիրառումներ)

Տուրկա, կարող է վերաբերել՝

Տուրկա - գյուղ Ռուսաստանի Բուրյաթիա հանրապետության Պրիբայկալսկի շրջանի կազմում
Տուրկա - քաղաք Ուկրաինայի Լվովի մարզի Տուրկայի շրջանում, շրջկենտրոն
Տուրկա - գետ Ռուսաստանում, հոսում է Բուրյաթիա հանարապետությունում։ Գետաբերանը տեղակայված է Բայկալ գետի ափում
Թոմաս Չաթերթոն

Թոմաս Չաթերթոն (նոյեմբերի 20, 1752(1752-11-20)[…], City of Bristol, Հարավարևմտյան Անգլիա, Անգլիա, Մեծ Բրիտանիայի թագավորություն - օգոստոսի 24, 1770(1770-08-24), Լոնդոն, Մեծ Բրիտանիայի թագավորություն և Londres, Բելեն, Կատամարկա, Արգենտինա), անգլիացի բանաստեղծ, որը չնայած որ ծնվել և ապրել է 18-րդ դարում, սակայն նախընտրել է գրել միջին անգլերենով։
Չնայած նրան, որ Չաթերթոնը մեծացել է առանց հոր և ապրել է աղքատության մեջ,  եղել է չափազանց օժտված երեխա, և արդեն 11 տարեկանում տպագրել է բավականին հասուն մտքեր արտահայտող բանաստեղծություններ։ Նա իր գործերը տպագրում էր 15-րդ դարի մտացածին գրող Թոմաս Ռոուլեյի անվան տակ, սա նրան հաջողվում էր հատկապես այն պատճառով, որ տվյալ ժամանակահատվածում մարդիկ շատ քիչ էին տիրապետում միջնադարյան պոեզիային և հիմնականում անտեղյակ էին թե ինչ գրողներ կամ բանաստեղծներ են եղել այդ ժամանակաշրջանում։ Այնուամենայնիվ, հետագայում Չաթերթոնը բացահայտվեց և մատնվեց Հորաս Ուոլփոլի կողմից։ 17 տարեկանում նա միջոցներ էր փնտրում, որպեսզի տպագրեր իր քաղաքական բանաստեղծությունները, որոնք ապշեցրել և մեծ զարմանք էին պատճառել Ուիլյամ Բեքֆորդին և արմատական փոփոխությունների առաջատար և հետևորդ Ջոն Ուիլքսին։ Սակայն այդպես էլ չկարողանալով բավականաչափ գումար աշխատել, որպեսզի հոգա սեփական կարիքները նա հուսահատությունից դրդված ինքն իրեն թունավորեց։ Նրա արտասովոր կյանքը և մահը մեծ հետաքրքրության արժանացան ռոմանտիկ շրջանի պոետների կողմից, մասնավորապես նրան է նվիրված  Ալֆրեդ Վիկտոր դը Վինյիի «Չաթերթոն» թատերգությունը, որը մինչև օրս էլ շարունակվում է բեմադրվել, իսկ անգլիացի նկարիչ Հենրի Ուոլիսը պատկերել է նրա մահը իր «Չաթերթոնի մահը» կտավում, որը նույնպես իր հերթին մինչև այսօր բավականին լայն տարածում ունի։


== Ծանոթագրություններ ==
Բեքասե

Բեքասե (թուրքերեն՝ Tarhandağı Tepesi), լեռ Թուրքիայի Կարսի մարզում Կարսի բարձրավանդակում։ Կարս քաղաքից արևելք՝ Անի քաղաքի ավերակներից 11-12 կմ հարավ-արևելք, Սիչան գյուշի մոտակայքում։ Տեղադրման կոորդինատներ 40°27′18″ հս․. լ. 43°26′56″ ավ. ե.։ Ունի 2826 մ բարձրություն։


== Ծանոթագրություններ ==
Վիգոստրով

Վիգոստրով (ռուս.՝ Выгостров), գյուղ Ռուսաստանի Կարելիայի հանրապետության Բելոմորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Something (երգ, Անդրիուս Պոյավիս)

Something, լիտվացի երգիչ Անդրիուս Պոյավիսի երգը Եվրատեսիլ 2013 երգի մրցույթի համար։ Երգի երաժշտության և բառերի հեղինակն է Անդրիուսը։
Երգը մրցույթի եզրափակիչ փուլում զբաղեցրել է 22-րդ հորիզոնականը 17 միավորով։
Հովհաննես Ավոյան

Հովհաննես Բագրատի Ավոյան (1903, Էջմիածին -), հայ բժիշկ, մանկավարժ, Հայրենական մեծ պատերազմի մասնակից։


== Կենսագրություն ==
Միջնակարգ կրթությունն ստացել է ծննդավայրում։ 1924-1931 թվականներին եղել է ուսուցիչ, ապա դպրոցի տնօրեն շրջանի մի քանի գյուղերում։ 1936 թվականին ավարտել է Երևանի բժշկական ինստիտուտը։ Եղել է ենթաշրջանի բուժտեղամասի վարիչ Ազիզբեկովի շրջանում (1936-1938), գլխավոր բժիշկ՝ Սևանի հիվանդանոցում (1938-1939), օրդինատոր՝ Երևանի մանկաբարձագինեկոլոգիական ինստիտուտում (1939-1941)։
1941 թվականի հունիսին զորակոչվել է բանակ, նշանակվել էվակուհոսպիտալի վիրաբույժ-օրդինատոր, մի քանի ամիս հետո տեղափոխվել է մի այլ էվակուհոսպիտալ։ 1942 թվականին մեկնել է գործող բանակ։ Ծառայել է 151-րդ դիվիզիայի № 228 բուժսանգումարտակում որպես վիրաբույժ (4-րդ Ուկրաինական ռազմաճակատ)։ 1944 թվականի սեպտեմբերին հիվանդացել է, ուղարկվել Երևանի կայազորային հոսպիտալ՝ բուժվելու։ Զորացրվել է (1946) և կրկին աշխատանքի ընդունվել Երևանի մանկաբարձագինեկոլոգիական ինստիտուտում։ 1947 թվականին նշանակվել է Երևանի 4-րդ ծննդատան գլխավոր բժիշկ և աշխատել մինչև 1956 թվականը։ Այնուհետև եղել է կանանց կոնսուլտացիայի վարիչ (1957-1960), 5-րդ ծննդատան բաժնի վարիչ (1965-1980)։
Հովհաննես Ավոյանը վաստակավոր բժիշկ է, առողջապահության գերազանցիկ, շքանշանների ու մեդալների ասպետ։


== Ծանոթագրություններ ==
Կարաբաևո (գյուղ, Բուրաևսկի շրջան)

Կարաբաևո (ռուս.՝ Карабаево, բաշկիրերեն՝ Ҡарабай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 295 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆաթիհ Ալ

Ֆաթիհ Ալ (թուրքերեն՝ Fatih Al; սեպտեմբերի 12, 1976(1976-09-12), Անկարա, Թուրքիա), թատրոնի, կինոյի և հեռուստատեսության թուրք դերասան։


== Կենսագրություն ==
Ֆաթիհ Ալը ավարտել է Անկարայի համալսարանը։
2003 թվականին սկսել է դերասանական կարիերան։ 2005 թվականին իր առաջնախաղն է ունեցել հեռուստատեսությունում՝ նկարահանվելով Թուրքիայում հայտնի «Մայրական կախարդություն» (թուրքերեն՝ Sihirli Annem) հեռուստասերիալում։ Հայտնի է դարձել՝ նկարահանվելով «Արտասահմանցիները տանը» ֆիլմում (թուրքերեն՝ Evdeki Yabancılar)։
2011 թվականին Ալը նկարահանվել է «Հոյակապ դար» հեռուստասերիալում, որտեղ մարմնավորել է բոսնիական ծագմամբ օսմանյան հայտնի մարմնանկարիչ Մատրաքչի Նասուհի դերը։
2014 թվականին նկարահանվել է «Նոթատետր» (թուրքերեն՝ Not Defteri) հեռուստասերիալում։ Մահիր Սոյսալի դերը նրան դարձրեց Թուրքիայի ամենահայտնի հեռուստադերասաններից մեկը։
Ֆաթիհ Ալը նկարահանվում է նաև ֆիլմերում։ 2011 թվականին էկրան է դուրս եկել Սեյֆի Թեոմանի «Մեր մեծ հուսահատությունը» (թուրքերեն՝ Bizim Büyük Çaresizliğimiz), որը, հիմնականում, դրական արձագանքներ է ստացել։


== Ծանոթագրություններ ==


== Արտաքին հղումներ ==
Великолепный век. Все тайны знаменитого сериала.
Фатих Аль рассказал о своей работе в сериале «Великолепный век» Archived 2013-10-19 at the Wayback Machine.
Bizim Büyük Çaresizliğimiz
Ջոշուա Բարնս

Ջոշուա Բարնս (անգլ.՝ Joshua Barnes, հունվարի 10, 1654(1654-01-10), Լոնդոն, Անգլիայի թագավորություն - օգոստոսի 3, 1712(1712-08-03), Քեմբրիջշիր, Անգլիա, Մեծ Բրիտանիայի թագավորություն), անգլիացի գիտնական, դասական բանասեր, հելլենիստ, պատմաբան, գրող, թարգմանիչ, ուսուցիչ։ 1710 թվականից եղել է Լոնդոնի թագավորական ընկերության անդամ։


== Կենսագրություն ==
Վաճառականի որդի է։ Կրթություն է ստացել Քրիստոսի հիվանդանոցին կից բարեգործական դպրոցում և Քեմբրիջի Էմմանուէլ քոլեջում։
1695 թվականին նշանակվել է Քեմբրիջի համալսարանի հունարեն լեզվի պրոֆեսոր (Regius Professor of Greek):
Նրա առաջին հրապարակումներից մեկը` «Գերանիա կամ Պիգմեյների փոքր ժողովրդի բացահայտումը» (Gerania: a new discovery of a little sort of people...) վերնագրով ֆանտաստիկ ուտոպիական վեպը, հնարավոր է, դրդել է Ջոնաթան Սվիֆթին ստեղծել Գուլիվերի ճանապարհորդությունները գիրքը։
Նրա մյուս գործերից են «History of that Most Victorious Monarch Edward III» աշխատությունը, ավելի քան 900 էջից բաղկացած էպիկական աշխատանքը, գրքեր Եվրիպիդեսի (1694), Հոմերոսի (1711) և Անակրեոնի (1705) մասին, որոնք պարունակում են հունական բանաստեղծությունների անուններ, որոնք Դ. Բարնսը հույս ուներ հրապարակել։
Մասնագետները նշում են, որ նրա «Գերանիա կամ Պիգմեյների փոքր ժողովրդի բացահայտումը» արձակ ստեղծագործությունը դարձել է արկածային գրականության ձևավորվող ժանրի մի մասը, որը ներկայացնում է «երևակայական ճանապարհորդություն դեպի օտար կամ հորինված ​​երկրներ և շրջաններ», որոնք միավորել են առաջին դեմքով ներկայացվող արկածային պատումները «երգիծական սոցիալական դիտարկմամբ» կամ հեռավոր երկրներում մարդու իդեալական պահվածքի մասին պատկերացումներով՝ հետևելով Թոմաս Մորի «Ուտոպիայում» եղած ավանդույթներին, որը նկատելի ազդեցություն է ունեցել Մարգարեթ Կևենդիշի «Այրվող աշխարհ» (1666) և Հենրի Նևիլի «Սոսեն կղզի» և ավելի ուշ այնպիսի  աշխատանքների վրա, ինչպիսիք են Դանիել Դեֆոյի «Ռոբինզոն Կրուզոն»։


== Ծանոթագրություններ ==


== Արտաքին հղումներ ==
Barnes, Joshua(անգլ.)
Հասսան Դիաբ

Հասսան Դիաբ  (արաբ․՝ حسان دياب‎‎ հունվարի 6, 1959(1959-01-06), Բեյրութ, Լիբանան), լիբանանցի ինժեներ և գիտական, 2011-2014 թվականներին եղել է Լիբանանի կրթության նախարարը։ 2019 թվականի դեկտեմբերի 19-ին Լիբանանի խորհրդարանի կողմից ընտրվել է վարչապետ։


== Կենսագրություն ==
Դիաբը ծնվել է Բեյրութում՝ 1959 թվականին սովորել է Լիդսի քաղաքային համալսարանում,  այնուհետև՝ Սուրեյի համալսարանում։ 1985 թվականին Բաթի համալսարանում ստացել է փիլիսոփայության դոկտորի կոչում՝ համակարգչային գիտությունների ոլորտում։ Նույն թվականից համակարգչային ճարտարագիտություն է դասավանդել Բեյրութի ամերիկյան համալսարանում։ 2006 թվականին դարձել է այդ համալսարանի փոխնախագահը և տարածաշրջանային ծրագրերի արտաքին հարաբերությունների ղեկավարը։
2011 թվականին նշանակվել է Լիբանանի կրթության նախարար։
2019 թվականին Լիբանանում սկսված զանգվածային բողոքի ցույցերի և  հոկտեմբերի 29-ին վարչապետ Սաադ Հարիրիի հրաժարականից հետո Լիբանանի նախագահ Միշել Աունը  խորհրդարանական խմբակցությունների հետ երկար խորհրդակցություններից հետո սուննի մտավորական Հասսան Դիաբին վստահեց երկրի վարչապետի պաշտոնը և դեկտեմբերի 19-ին 
խորհրդարանի պատգամավորների 69 ձայների շնորհիվ Դիաբն ընտրվեց երկրի վարչապետ։ Դիաբի համախոհներից  էին նաև  շիա մահմեդականներին միավորող Հեզբոլլահ կուսակցության, «Ամալ» շարժման և  Մարոնիական մարոնիտական «Ազատ հայրենասիրական շարժման» կողմնակիցները։


== Ծանոթագրություններ ==


== Արտաքին հղումներ ==
Հասսան Դիաբի լուսանկարը tass.ru կայքում
«СМИ: экс-министр образования Хасан Диаб может возглавить правительство Ливана»։ ТАСС։ 2019-12-19։ Վերցված է 2019-12-19
Աստերոիդների ցանկ (128501-128600)

Աստերոիդների ցանկ (128401-128500)  • Աստերոիդների ցանկ  • Աստերոիդների ցանկ (128601-128700)
 Աստերոիդների ցանկ (128401-128500)  • Աստերոիդների ցանկ  • Աստերոիդների ցանկ (128601-128700)
Քրիս Թաքեր

Քրիստոֆեր Թաքեր (անգլ.՝ Christopher Tucker, օգոստոսի 31, 1971(1971-08-31), Ատլանտա), ամերիկացի կատակերգակ դերասան և պրոդյուսեր։ Հանդիսատեսին հայտնի է «Փողերը որոշում են ամեն ինչ», «Պիկ ժամ», «Պիկ ժամ 2», «Պիկ ժամ 3» և «Հինգերորդ տարրը» ֆիլմերից։


== Ծանոթագրություններ ==
(20553) Դոնալդհոուկ

(20553) Դոնալդհոուկ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20553) Դոնալդհոուկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էրմանի լեռնաշղթա

Էրմանի լեռնաշղթա, Անդրբայկալի Չիտայի մարզում և մասամբ Մոնղոլիայում, Օնոն գետի աջ ափին։ Երկարությունը 175 կմ է, բարձրությունը՝ մինչև 1434 մ։
Լեռնաշղթան կազմված է գրանիտներից, գնեյսներից և բյուրեղային թերթաքարերից։ Լանջերը ծածկված են խեժափիճու և սոճու անտառներով։ Լեռնաշղթայի հարավ-արևելյան լանջին գերակշռում է տափաստանային բուսականությունը (մինչև 900-1000 մ բարձրության վրա)։ Հիմնական լանդշաֆտներն են տափաստանները, անտառատափաստանները և լեռնային տայգան։ 
Լեռնաշղթան առաջին անգամ նկարագրել են երկրաբաններ Ա. Է. Գեդրայցը և Ա. Պ. Գերասիմովը և անվանել գերմանացի ֆիզիկոս և ճանապարհորդ Գեորգ Ադոլֆ Էրմանի անունով։
Կոշկա (Գորիի շրջան)

Կոշկա (վրաց.՝ კოშკა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Գորիից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 242 մարդ։


== Ծանոթագրություններ ==
Մուբարաք Էլ Քաբիր (պրովինցիա)

Մուբարաք Էլ Քաբիր (արաբ․՝ مبارك الكبي‎‎), պրովինցիա Քուվեյթի կենտրոնական մասում։ Զբաղեցնում է 100 քառակուսի կիլոմետր տարածք։ Բնակչության թվաքանակը 2018 թվականի տվյալներով եղել է 269 331։ Համարվում է Քուվեյթի ամենափոքր նահանգապետությունը։


== Տես նաև ==
Քուվեյթի վարչական բաժանում


== Ծանոթագրություններ ==
(192) Նավսիկայա

(192) Նավսիկայա (անգլ.՝ Nausikaa), աստերոիդ աստերոիդների հիմնական գոտում։ Հայտնաբերվել է 1879 թվականի փետրվարի 17-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,402139 ա. մ., առավելագույնը մոտենում է 1,8098 ա. մ. հեռավորության վրա և հեռանում 2,9944 ա. մ., իսկ Երկրի ուղեծրին Նավսիկայա աստերոիդը նվազագույնը մոտենում է 0,8129 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1359,86 երկրային օրվա ընթացքում, իր ուղեծրով շարժվելով միջինում 0,264732 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,81° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(192) Նավսիկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեփիլիե

Լեփիլիե (վրաց.՝ ლეფილიე), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 350 մետր բարձրության վրա։ Շրջկենտրոն Խոնից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 23 մարդ։


== Ծանոթագրություններ ==
Լյուքսեմբուրգի ֆուտբոլի առաջնություն 1947-1948

Լյուքսեմբուրգի ֆուտբոլի առաջնություն 1947-1948, Լյուքսեմբուրգի 34-րդ ֆուտբոլի առաջնությունը։ Մրցաշարի չեմպիոն է դարձել «Ստադ Դյուդելանժըը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Նիղդեի մարզ

Նիղդեի մարզ (թուրքերեն՝ Niğde ili), նահանգ Թուրքիայի Հանրապետության Կենտրոնական Անատոլիա տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան
Սայմոն Հելբերգ

Սայմոն Մաքսվել Հելբերգ (անգլ.՝ Simon Maxwell Helberg, դեկտեմբերի 9, 1980(1980-12-09), Լոս Անջելես, Կալիֆոռնիա, ԱՄՆ), ամերիկացի կատակերգու, դերասան։ Հայտնի է դարձել «Մեծ պայթյունի տեսությունը» սիթքոմում Հովարդ Վոլովիցի դերով։


== Կենսագրություն ==
Սայմոն Հելբերգը ծնվել է Լոս Անջելեսում՝ դերասան Սենդի Հելբերգի ընտանիքում։ Դաստիարակվել է հրեականության մթնոլորտում, իր խոսքերով, «պահպանողական-ռեֆորմիստական ուղղությամբ, բայց ժամանակի ընթացքում դարձել է ավելի ռեֆորմիստական»։
2002 թվականին Հելբերգը նկարահանվել է «MAD TV» հեռուստաալիքի սկետչ-շոուի ութերորդ եթերաշրջանում։ Նրա ներկայությունը «MAD TV»-ում սահմանափակվել է միայն մեկ եթերաշրջանով, որի ավարտին պայմանագիրը չի երկարացվել։
Նույն տարում Հելբերգը հանդես է եկել «Երեկույթների արքան» (անգլ.՝ «National Lampoon's Van Wilder») ֆիլմում՝ որպես լավ սովորողներից մեկը, որի համար Վան Վայլդերը երեկույթ է կազմակերպում։
2004 թվականին խաղացել է «Reno 911!» ֆիլմի երկու դրվագում՝ որպես ուսանող-մրցարշավորդ «Reineesha X» թիմի կազմում և նավի գնորդի որդի «Не без моих усов» հատվածում։ 2004-2006 թվականներին «Ջոուի» ամերիկյան սիթքոմում խաղացել է Սեթի դերը։ 2006-2007 թվականներին փոքրիկ դերով հանդես է եկել «Ստուդիա 60 Սանսեթ-Սթրիփում» (անգլ.՝ Studio 60 on the Sunset Strip) դրամայում։
2007 թվականից սկսած՝ Հելբերգը խաղացել է Հովարդ Վոլովիցի՝ ուրախ ինժեների դերը «Մեծ պայթյունի տեսությունը» սիթքոմում։ Սայմոնի դերը հեռուստասերիալի ամենապայծառ և զավեշտալի կերպարներից մեկն է, նա փոքրիկ ինքնածաղրային ինժեներ է Կալիֆորնիայի տեխնոլոգիական ինստիտուտում։
Որպես ռեժիսոր առաջնելույթ է կատարել «Մենք չենք տեսնի Փարիզը, ինչպես սեփական ականջները» (ռուս.՝ «Не видать нам Париж, как своих ушей») ֆիլմում, որտեղ միաժամանակ խաղացել է գլխավոր դերը։ Դերասանի սիրելի ռեժիսորներից է Վուդի Ալենը, ինչը կարելի է նկատել նաև նրա ֆիլմում։ Դերասանի մտերիմ շրջապատը նրան համարում է նոր Վուդի Ալեն։


== Անձնական կյանք ==
Սայմոն Հելբերգը 2007 թվականի հուլիսի 15-ից ամուսնացած է Ռոբերտ Թաունի զարմուհու՝ դերասանուհի Ջոզելին Թաունի հետ։ Ունեն երկու երեխա՝ դուստրը՝ Էդելին Հելբերգը (ծնված 2012 թվականի մայիսի 8-ին), և որդին՝ Ուայլդեր Թաուն Հելբերգը (ծնված 2014 թվականի ապրիլի 23-ին։


== Ֆիլմագրություն ==


== Ծանոթագրություններ ==
Ռոժե Մարի Բրիկու

Ռոժե Մարի Բրիկու (ֆր.՝ Roger Marie Bricoux, հունիսի 1, 1891(1891-06-01), Cosne-Cours-sur-Loire - ապրիլի 15, 1912(1912-04-15), Հյուսիսային Ատլանտիկա), ֆրանսիացի ջութակահար, Տիտանիկի Ուոլես Հարտլիի կողմից ղեկավարվող նվագախմբի անդամ։
Մահացել է 1912 թվականի ապրիլի 15-ին Տիտանիկի խորտակման ժամանակ։ Բրիկուի մարմինը այդպես էլ չի գտնվել։
Ռոժե Մարին Ֆրանսիայում մահացած է համարվել միայն 2000 թվականին, հիմնականում «Association Française du Titanic» կազմակերպության ջանքերի շնորհիվ։


== Ծանոթագրություններ ==


== Արտաքին հղումներ ==
Titanic-Titanic.com • View topic — Roger Bricoux [cellist] Archived 2015-12-08 at the Wayback Machine.
Աստերոիդների ցանկ (135001-135100)

Աստերոիդների ցանկ (134901-135000)  • Աստերոիդների ցանկ  • Աստերոիդների ցանկ (135101-135200)
 Աստերոիդների ցանկ (134901-135000)  • Աստերոիդների ցանկ  • Աստերոիդների ցանկ (135101-135200)
Գյուլլիջա (գետակ)

Անվան այլ կիրառումների համար տե՛ս՝ Գյուլլիջա (այլ կիրառումներ)Գյուլլիջա , գետակ Արաքսի ավազանում, նրա աջակողմյան վտակը։ Հոսում է Ներքին Բասենի դաշտով։ Գյուլլիջայի վրա գտնվում համանսուն գյուղը։


== Ծանոթագրություններ ==
Բեզե

Բեզե, Մերենգա (ֆր.՝ baiser-համբույր, ֆր.՝ meringue- բեզե), ֆրանսիական աղանդեր, որը պատրաստվում է շաքարավազից և ձվի հարած սպիտակուցից։ Երբեմն օգտագործում են նաև գինեքար կամ եգիպտացորենի օսլա (որպես միացնող բաղադրիչ)։ Հաճախ բեզեն հավելվում է վանիլով և քիչ քանակությամբ կոկոսի կամ նուշի էքստրակտով։ Դրանք թեթև են, փխրուն և քաղցր։


== Պատմություն ==
Բեզե բառն առաջացել է ֆրանսերեն baiser-համբույր բառից։ Մերենգա անվան առաջացման մասին կա երկու վարկած։ Ըստ առաջին վարկածի մերենգաները ստեղծվել են շվեյցարական Մայրինգեն քաղաքում, իտալացի շեֆ-խոհարար Գասպարինի կողմից։ Ավելի հավանական է համարվում երկրորդ վարկածը, ըստ որի մերենգա բառն առաջին անգամ օգտագործել է Ֆրանսուա Մասսիալոն, խոհարարական գրքում, որը հրատարակվել է 1962 թվականին։


== Տեսակները ==
Գոյություն ունեն բեզեի մի քանի տեսակներ, որոնք օգտագործվում են այլ աղանդերի վերին շերտի համար (ֆրանսիական «Լողացող կղզի», լիմոնով, մերենգամիներվ կարկանդակ և այլն), ինչպես նաև որպես առանձին ուտեստ։ Բեզեները տարբերվում են նաև պատրաստման եղանակով։
Այսպես կոչված «իտալական բեզեն» պատրաստում են եռացող շաքարի օշարակով, որից հետո օգտագործում են տարբեր տորթերի մեջ, կամ թխում են առանձին։ Իսկ «շվեյցարական մերենգաները» պատրաստելոու համար նախ հարում են տաք ջրի մեջ, հետո թողնում են որ սառչի, առանց դադարի հարում են և դրանից հետո թխում։
«Շվեյցարական մերենգաները» հաճախ օգտագործվում են «Պավլովի տորթ» աղանդերի համար։ Ավելի շատ տարածված է «ֆրանսիական բեզեն»։


== Պատրաստումը ==
Բեզեն թխում են ցածր ջերմասիճանում (80-108°С) երկար ժամանակում։ Թխումից հետո բեզեները կարելի է երկար ժամանակ թողնել վառարանում, որի պատճառով դրանք ստացել են «մոռացված թխվածք» անվանումը։ Պատրաստված մերենգաները պետք է լինեն չոր և խրթխրթան առանց մգացած կեղևի։ Բեզեն սառնարանում պահել չի կարելի, քանի որ այն խոնավանում է։ Հերմետիկ փաթեթավորման մեջ այն կարելի է պահել մեկ շաբաթ։
Եթե բեզեն օգտագործվում է աղանդերի վերին շերտի համար, այն կարող է թխվել ավելի բարձր ջերմաստիճանում և ավելի կարճ ժամանակահատվածում։ Այդպիսի բեզեներն ավելի փափուկ են։


== Ծանոթագրություններ ==


== Արտաքին հղումներ ==
Բեզեի պատրաստման եղանակը
Douglas Muster, "The Origins and History of Meringue"
Բեզեի բաղադրատոմս
Ռումինիայի Սենատ

Ռումինիայի Սենատ (ռումիներեն՝ Senatul României), Ռումինիայի բարձրագույն ներկայացուցչական և օրենսդիր մարմնի՝ խորհրդարանի վերին պալատ։
2016 թվականի դրությամբ՝ կազմված է 136 պատգամավորներից (մինչ այդ՝ 2012 թվականի խորհրդարանական ընտրություններից հետո, կազմված էր 176 պատգամավորներից), որոնք ընտրվում են 4 տարի ժամկետով, ուղղակի ընդհանուր ընտրության միջոցով՝ օգտագործելով 42 ընտրական շրջանների (41 գավառներում և Բուխարեստ քաղաքում) համամասնական ներկայացուցչությունը։
Սենատի վերջին ընտրությունները տեղի են ունեցել 2016 թվականին, ինչի արդյունքում քվեների մեծամասնությունն ստացավ Սոցիալ-դեմոկրատական կուսակցությունը (50,73 %)։
Ռումինիայի խորհրդարանական պատմությունն սկիզբ է առնում 1831 թվականից, երբ Վալախիայում ընդունվեց «Օրգանական կանոնադրություն»-ը (Ռուսաստանի պրոտեկտորատի ներքո)։ 1832 թվականի հունվարին այն ուժի մեջ մտավ նաև Մոլդովայում։ Դա հիմք դրեց, որպեսզի ռումինական երկու իշխանություններում խորհրդարանական ինստիտուտներ ստեղծվեն։


== Ծանոթագրություններ ==


== Արտաքին հղումներ ==
Ռումինիայի Սենատի պաշտոնական վեբկայք(ռում.)
Աստերոիդների ցանկ (148401-148500)

Աստերոիդների ցանկ (148301-148400)  • Աստերոիդների ցանկ  • Աստերոիդների ցանկ (148501-148600)
 Աստերոիդների ցանկ (148301-148400)  • Աստերոիդների ցանկ  • Աստերոիդների ցանկ (148501-148600)
Վիսմար

Վիսմար (անգլ.՝ Wismar, սլավ.՝ Վիշեմիր), քաղաք և նավահանգիստ Գերմանիայում, Բալթիկ ծովի Վիսմարի խորշի հարավային ափին։ 
Կան նավաշինարան, շաքարի, փայտամշակման, թղթի, քիմիական արդյունաբերության ձեռնարկություններ։ Քաղաք է 1229 թվականից։ Կան XIV-XVI դարերի ճարտարապետական հուշարձաններ։


== Ծանոթագրություններ ==
Կամպիլիա Մարիտիմա

Կամպիլիա Մարիտիմա (իտալերեն՝ Campiglia Marittima), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 12962 մարդ (2008 թվականի տվյալներով)։ Բնակչության խտությունը՝ 156 մարդ/կմ²։ Տարածքը՝ 83 կմ²։ Փոստային ինդեքս՝ 57021։ Հեռախոսային կոդ՝ 0565։
Բնակավայրի հովանավորն է Սան Ֆիորենզո դի Պոուլոնա։


== Ժողովրադգրություն ==
Բնակչության աճը։


== Կոմունային վարչակազմ ==
Հեռախոսահամար։ 0565 839111
Էլեկտրոնային հասցե։ sindaco@comune.campigliamarittima.li.it
Գլխավոր կայք։ http://www.comune.campigliamarittima.li.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վազգեն Ռշտունի

Վազգեն Ռուբենի Ռշտունի (մարտի 31, 1980(1980-03-31), Երևան, Հայկական ԽՍՀ, ԽՍՀՄ), հայ իրավաբան, Երևան քաղաքի Ավան և Նոր Նորք վարչական շրջանների ընդհանուր իրավասության դատարանի դատավոր։


== Կրթություն ==
1996-2000 թթ. սովորել և ավարտել է ԵՊՀ իրավաբանական ֆակուլտետը։
2000-2002 թթ. սովորել և ավարտել է ԵՊՀ իրավաբանական ֆակուլտետի մագիստրատուրան։
2002-2005 թթ. սովորել և ավարտել է ՀՀ ԳԱԱ փիլիսոփայության, սոցիոլոգիայի և իրավունքի ինստիտուտի ասպիրանտուրան։ Իրավաբանական գիտությունների թեկնածու։


== Աշխատանքային գործունեությունը ==
2004 թ. - ՀՀ Արտաքին գործերի նախարարության իրավաբանական վարչության ՀՀ միջազգային պայմանագրերի կատարման և ներպետական իրավունքների բաժնի իրավաբան։
2005 թ. - «Համահայկական երիտասարդական միջազգային կենտրոն» հիմնադրամի իրավաբան։
2005-2006 թթ. - ՀՀ Վճռաբեկ դատարանի աշխատակազմի իրավական փորձաքննությունների վարչության մասնագետ, ապա՝ ավագ մասնագետ։
2006-2008 թթ. - ՀՀ Վճռաբեկ դատարանի աշխատակազմի իրավական փորձաքննությունների վարչության պետ։
2008-2009 թթ. - Երևանի քրեական դատարանի դատավոր։
2009 թ. փետրվարի 27-ին ՀՀ Նախագահի հրամանագրով նշանակվել է Երևան քաղաքի Աջափնյակ և Դավիթաշեն համայնքների ընդհանուր իրավասության առաջին ատյանի դատարանի դատավոր՝ դադարեցնելով Երևանի քրեական դատարանի դատավորի լիազորությունները։
2013 թ. նոյեմբերի 6-ին ՀՀ Նախագահի հրամանագրով Վազգեն Ռշտունու՝ որպես Երևան քաղաքի Աջափնյակ և Դավթաշեն վարչական շրջանների ընդհանուր իրավասության առաջին ատյանի դատարանի դատավորի լիազորությունները դադարեցվել են։
2013 թ. նոյեմբերի 7-ին ՀՀ գլխավոր դատախազի հրամանով նշանակվել է Կոտայքի մարզի դատախազ։
2014 թ. դեկտեմբերի 13-ին ՀՀ Նախագահի հրամանագրով նշանակվել է Հայաստանի Հանրապետության վերաքննիչ քրեական դատարանի դատավոր։


== Ընտանիք ==


== Ծանոթագրություններ ==
Կուռիսու (գյուղ, Էմմաստե շրջան)

Անվան այլ կիրառումների համար տե՛ս՝ ԿուռիսուԿուռիսու (էստ․՝ Kurisu), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բողկ

Բողկ (լատ.՝ Raphanus), բողկուկ, կաղամբազգիների (խաչածաղկավորներ) ընտանիքի միամյա և երկամյա արմատապտղավոր բանջարաբույսեր։ Հայտնի է 8 (10), ՀՀ-ում վայրի վիճակում՝ 1 տեսակ՝ բողկ դաշտային (R. raphanistrum)։


== Նկարագրություն ==
Ծաղկացողունը ճյուղավորվող է։ Վարդակի տերևները թավոտ են, տերևաթիթեղը՝ քնարաձև բլթակավոր, վերին բլթակը՝ խոշոր։ Ծաղկաբույլը ողկույզ է, ծաղիկները՝ սպիտակ, վարդագույն, մանուշակագույն։ Ծաղկում է մայիս-հունիսին։ Պտուղը չբացվող պատիճ է, արմատապտուղները՝ տարբեր ձևի (կլոր, կլոր-տափակավուն, կոնաձև, ձվաձև, գլանաձև և այլն), մեծության (տարեկանը՝ 0, 5-5 կգ, ամսաբողկը՝ 20-60 գ) և գույնի (սպիտակ, կարմիր, վարդագույն, մոխրագույն և այլն)։


== Քիմիական բաղադրություն ==
Պարունակում են վիտամիններ (C, B), կալիումի, կալցիումի, երկաթի և ֆոսֆորի աղեր (գերակշռում են հիմնային աղերը), գլիկոզիդներ, սպիտակուցներ, ֆերմենտներ և այլն։ Սննդի մեջ օգտագործում են միայն թարմ (բարելավում է նյութափոխանակությունը և մարսողությունը)։


=== Կիրառությունը բժշկության մեջ ===
Բողկը ունի միզամուղ, լեղամուղ, խորխաբեր, ցավամոքիչ, հանգստացնող հատկություն։ Բարձրացնում է դիմադրողականությունը, կանխում ջղակծկումները, կանխարգելում ուռուցքների առաջացումը։ Կորեացիներն օգտագործում են սերմերը՝ ստամոքսաբորբի, վատ մարսողության, քրոնիկ բրոնխիտի, բրոնխների ասթմայի դեպքում, արմատապտուղը՝ այտուցի, ցիստիտի, շաքարային դիաբետի, եփուկը՝ քրոնիկ լուծի, հյութի ջրային լուծույթը՝ ստոմատիտի դեպքում, տրորած տերևը դնում են կապտուկներին։


=== Հակացուցումներ ===
Չի կարելի օգտագործել սիրտ-անոթային հիվանդությունների, բարձր թթվայնությամբ ստամոքսաբորբի, կոլիտի, ստամոքսի, 12-մատնյա աղիի խոցի դեպքում։ Պետք է զգուշանալ պանկրեատիտի, լեղաքարային հիվանդության, հոդերում «աղերի կուտակման» դեպքում։


== Տարածումը Հայաստանում ==
Հանդիպում է Տավուշի, Գեղարքունիքի մարզերում (մինչև վերին լեռնային գոտի), Երևանի շրջակայքում։ Աճում է ցանքերում, բնակավայրերի մոտ և այլն։ Մշակության մեջ ՀՀ գրեթե բոլոր մարգերում տարածված է բողկ մշակովին կամ ընտանին (R. sativus), որն ունի 2 տարատեսակ՝ տարեկան բողկը և ամսաբողկը։  


== Ծանոթագրություններ ==
(6464) Կաբուրակի

(6464) Կաբուրակի (անգլ.՝ Kaburaki), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 1-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 3,004066 ա. մ., առավելագույնը մոտենում է 2,8285 ա. մ. հեռավորության վրա և հեռանում 3,1796 ա. մ.։ Արեգակի շուրջ մեկ ամբողջական պտույտ է կատարում 1901,79 երկրային օրվա ընթացքում, իր ուղեծրով շարժվելով միջինում 0,189295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6464) Կաբուրակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիրատրոն

Տիրատրոն, մարմրող պարպման (սառը կաթոդով) կամ ոչ ինքնուրույն աղեղային պարպման (տաքացվող կաթոդով) իոնային սարք, որն անոդից և կաթոդից բացի ունի մեկ կամ մի քանի կառավարող էլեկտրոդներ (ցանցեր)։ Տիրատրոնի բռնկումից հետո ցանցը կորցնում է անոդային հոսանքը կառավարելու հատկությունը, ուստի և տիրատրոնի պարպումը կարելի է մարել միայն անոդային լարումը փոքրացնելով։ Կիսահաղորդչային էլեկտրոնիկայի զարգացման շնորհիվ հոսանքի ուղղիչներում, փոխակերպիչներում և որպես ռելե օգտագործելու համար նախատեսված Տտիատրոնները գրեթե լիովին փոխարինվել են կիսահաղորդչային սարքերով (գլխավորապես, տիրիստորներով)։ Սակայն իմպուլսային տիրատրոնները (ԻՏ) լայն կիրառություն ունեն առավելապես էլեկտրական հոսանքի հզոր իմպուլսների ձևավորման շղթաներում (օրինակ, ռադիոկայանների լոկացիոն հաղորդիչների մոդուլյատորներում)։ ԻՏ–ների միջոցով ստացվում են 1–5000 ա ամպլիտուդով և 0,1–6 մկվրկ ու ավելի տևողության հոսանքի իմպուլսներ՝ մինչև 30 կհց կրկնման հաճախականության դեպքում։ Սովորաբար ԻՏ–ի աշխատանքի ժամանակ (օրինակ, գծային մոդուլյատորի սխեմայում) պարպման բռնկումը տեղի է ունենում պարբերաբար՝ ցանցային իմպուլսների կրկնման հաճախականությանը համապատասխան։ Պարպման ընթացքում ԻՏ–ի լարումը փոքրանում է 
  
    
      
        ≈
        
          E
          
            u
          
        
      
    
    {\displaystyle \approx E_{u}}
  –ից մինչև բռնկման ամենափոքր լարումը, և տիրատրոն փակվում է։ Այսպիսով, բեռնվածքի միջով անցնում են պարբերաբար կրկնվող հոսանքի իմպուլսներ։


== Տես նաև ==
Փոխակերպիչ տեխնիկա
Իոնային սարքեր
Իգնիտրոն
Տիրիստոր
Տասիտրոն
Ճոպան (լեռնագագաթ)

Անվան այլ կիրառումների համար տե՛ս՝ Ճոպան (այլ կիրառումներ)Ճոպան, լեռնագագաթ Հայաստանի Գեղարքունիքի մարզում, Արեգունի լեռներում, Դրախտիկ գյուղից 4,5 կմ հյուսիս-արևելք։ Բարձրությունը 2548 մ է։


== Ծանոթագրություններ ==
Ֆրանկլին շրջան (Նեբրասկա)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.492 կմ² է, բնակչությունը՝ 3.574 մարդ (2010 թ. տվյալներով)։ Շրջկենտրոնն է Ֆրանկլին բնակավայրը։ Կազմավորվել է 1867 թ.։
(20595) Ռիանվիսնոսկի

(20595) Ռիանվիսնոսկի, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20595) Ռիանվիսնոսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորաշենիկ Ներքին

Անվան այլ կիրառումների համար տե՛ս՝ Նորաշենիկ (այլ կիրառումներ)Նորաշենիկ Ներքին, գյուղ Հայկական ԽՍՀի Ղափանի շրջանում, շրջանի հյուսիս-արևելյան մասում, Նորաշենիկ գյուղից կես կմ արևմուտք։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
1930-ական թվականներին բնակիչները բնակավայրում շատ մրջյուններ լինելու պատճառով տեղափոխվել են հարևան Նորաշենիկ գյուղ։


== Բնակչություն ==
Բնակիչները հայեր էին։ 1908 թվականին գյուղն ունեցել է 623 հայ բնակիչ։


== Պատմամշակութային կառույցներ ==
Գյուղն ուներ հին թաղակապ եկեղեցի։


== Ծանոթագրություններ ==


== Արտաքին հղումներ ==
Բերոլ

Բերոլ (ֆր.՝ Bairols), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Վիլար սյուր Վար լուծարված կանտոնի կազմում (Նիցցա շրջան)։
Կոմունայի տարածքը կազմում է 15.24 կմ², բնակչությունը՝ 103 մարդ (2006), 2012 թվականին՝ 108 մարդ, բնակչության խտությունը՝ 7.1 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 109 մարդ, 2012 թվականին՝ 108 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 59 բնակիչներից 44-ը եղել են տնտեսապես ակտիվ, 15-ը՝ ոչ ակտիվ (ակտիվության գործակիցը կազմել է 74.6 %, 1999 թվականին եղել է 70.7 %: Աշխատունակ տարիքի 44 ակտիվ բնակիչներից աշխատում էին 42-ը (23 տղամարդ և 19 կին), 2 հաշվառված էին որպես գործազուրկ (1 տղամարդ և 1 կին)։ Աշխատունակ տարիքի 15 ոչ ակտիվ բնակիչներից 9-ը եղել են աշակերտներ կամ ուսանողներ, 6-ը՝ թոշակառուներ, իսկ 20-ը՝ ոչ ակտիվ են եղել այլ պատճառներով։


== Ծանոթագրություններ ==
Համակարգի վիճակ

Համակարգի վիճակ ֆիզիկայում, որոշվում է տվյալ համակարգի համար բնութագրական ֆիզիկական պայմաններով։ Ֆիզիկական համակարգը կարող է ունենալ շատ հատկանիշներ և դրանց համապատասխան մեծություններ, որոնց միջև կան որոշակի կապեր։ Անկախ մեծությունների (վիճակի պարամետրերի) համախումբը, որով որոշվում են մնացած բոլոր մեծությունները, կոչվում է ֆիզիկական մեծությունների լրիվ հավաքածու։ Համակարգի վիճակը որոշվում է մեծությունների լրիվ հավաքածուով։ Վիճակը ժամանակի ընթացքում փոփոխվում Է պատճառականորեն։ Բնության մեջ գոյություն չունի վիճակի համընդհանուր հասկացություն։ Երևույթների տարբեր բնագավառներում այն ունի յուրահատուկ բովանդակություն և ձև։ Մեխանիկայում համակարգի վիճակը որոշվում է մասնիկների կոորդինատներով և արագություններով (իմպուլսներով)։ Քվանտային մեխանիկայում համակարգի վիճակը որոշվում է երկու անգամ պակաս թվով մեծություններով։ Օրինակ, մի մասնիկի դեպքում՝ միայն կոորդինատներով կամ միայն իմպուլսներով և կամ ուրիշ երեք համատեղելի մեծություններով։ Թերմոդինամիկայում և վիճակագրական ֆիզիկայում համակարգի վիճակը որոշվում է ջերմաստիճանով, ծավալով և զանգվածով (մասնիկների թվով) կամ երեք այլ անկախ մեծություններով, եթե միաբաղադրիչ համասեռ համակարգ է։ էլեկտրամագնիսական երևույթներում համակարգի վիճակը որոշվում է էլեկտրական ու մագնիսական դաշտերի լարվածություններով և միջավայրի հատկությունները բնութագրող պարամետրերով (դիէլեկտրիկ թափանցելիություն, մագնիսական թափանցելիություն, էլեկտրահաղորդականություն)։
Սինաքուշ

Սինաքուշ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ամերիկայի առաջին տպարանի տուն

Ամերիկայի առաջին տպարանի տուն (իսպ.՝ Casa de la Primera Imprenta de América), գտնվում է Մոնեդա և Լիսենսիադո Պրիմո Վերդադ փողոցների խաչմերուկում՝ Մեխիկոյի պատմական կենտրոնում։ Այստեղ է տեղադրվել առաջին տպագրական մեքենան կամ տպարանը Նոր աշխարհում։ Տպագրիչ Խուան Պաբլոսը 1539 թվականից՝ առաջին գրքի լույս ընծայվելու մինչև իր մահը՝ 1560 թվականը, այս տպարանում տպել է առնվազն 35 գիրք։
Ի սկզբանե տունը կառուցվել է Հերմոնիմո դե Ագիլարի նախաձեռնությամբ 1524 թվականին և գտնվում էր նախքան իսպանացիների Մեքսիկան նվաճելը ացտեկական Տեմպլո Մայորա սրբազան տարածք համարվող հողամասի եզրին։

Իսպանիայի թագավոր Կառլոս V-ի և Մեխիկոյի արքեպիսկոպոսի՝ Խուան դե Սումարագի թույլատրությամբ 1539 թվականին Եվրոպայից Մեխիկո է բերվել առաջին տպագրական սարքը։ Տպարանը հիմնադրվել է ավելի ուշ Զանգակների տուն (իսպ.՝ Casa de las Campanas) անունը ստացած տանը, սեվիլիացի հրատարակիչ Խուան Կրոմբերհերի և իտալացի տպագրիչ Խուան Պաբլոսի (որն այդ տպարանում աշխատել է տաս տարի՝ վաստակելով միայն ընթացիկ ծախսերի համար) համատեղ ջանքերով։ Նրանք սկսել են եկեղեցու և փոխնախագահի հետ կապված փաստաթղթերի տպագրությունից։ Նմանատիպ փաստաթղթերից էր «Քրիստոնեական վարդապետության համառոտ և հակիրճ շարադրանքը մեքսիկերենով» կոչվող կատեխիզիսը, որը գրել էր հենց արքեպիսկոպոսը։
Տպարանի փակվելուց հետո տունը բազմիցս ձեռքից ձեռք է անցել և օգտագործվել է տարբեր նպատակներով։ 17-րդ դարում այն պատկանում էր Սանտա Տորեսա դե լա Օրդեն դե լաս Կարմելաս Ռեֆորմադաս մենաստանին, ավելի ուշ՝ 18-րդ դարում, այն պատկանել է Տիրամայր Թագավորական ռազմական շքանշանին, որն օրհնում է գերությունից Մեխիկոյի բնակիչների փրկագնումը։ 1847 թվականին ամերիկյան զորքերը զբաղեցրել են տունը՝ ոչնչացնելով այնտեղ եղած արխիվները։ Տունն այդ ժամանակ պատկանում էր մի քանի քաղաքական դեմքերի, այդ թվում մեկին, ով օգտագործել է այն կահույք պահելու համար։ 20-րդ դարում այն օգտագործվել է որպես գրասենյակ, այստեղ է գտնվել նաև տպագրական ծառայություն մատուցող «Imprenta y Papelería Militar „Marte“» ընկերությունը։ Տունը ձեռքից ձեռք է փոխանցվել մինչև 1989 թվականը, երբ Մայրաքաղաքի ինքնավար համալսարանը ձեռք է բերել այն՝ նպատակ ունենալով վերականգնելու։
Մայրաքաղաքի ինքնավար համալսարանը աշխատել է Պատմական կենտրոնի վերականգնման նախագծի հետ՝ համագործակցելով Մարդաբանության ազգային ինստիտուտի հետ։ Առաջին հարկի մակերևույթի մոտ 82 սմ խորությունում հայտնաբերվել է ացտեկների  ժամանակաշրջանի քարե օձի գլուխ։ Հնարավոր է՝ 16-րդ և 17-րդ դարերում այդ գլուխը տեսանելի է եղել շենքի բնակիչներին։
Այժմ տունը ծառայում է որպես Մայրաքաղաքի ինքնավար համալսարանին կից շարունակական կրթության կենտրոն։ Այստեղ կան տարբեր ցուցադրական դահլիճներ, գրախանութ, կոնֆերանսների և ուսումնական պարապմունքների տարածքներ։ 2008 թվականին տանը բացվել է գրքի թանգարան, որտեղ ցուցադրված են Մեքսիկայի որոշ հին գրքեր։


== Ծանոթագրություններ ==
Լումիվաարա

Լումիվաարա (ռուս.՝ Лумиваара, ֆիններեն՝ Lumivaara), գյուղ Ռուսաստանի, Կարելիայի հանրապետության Լախդենպոխսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրեգանցե

Բրեգանցե  (իտալերեն՝ Breganze), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 8315 մարդ (2008), բնակչության խտություն՝ 370 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 36042։ Հեռախոսային կոդ՝ 0445։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Զոլոտոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ Զոլոտոե (այլ կիրառումներ)Զոլոտոե (ռուս.՝ Золотое), գյուղ Ռուսաստանի, Սարատովի մարզի Կրասնոարմեյսկի շրջանի կազմում։
Բնակչությունը վերջին հայտնի գրանցված տվյալներով կազմում էր 2120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լը Վիբալ

Լը Վիբալ (ֆր.՝ Le Vibal), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 482 մարդ, բնակչության խտությունը` 18.60 մարդ/կմ²։ Բնակավայրը զբաղեցնում է 25.92 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 135 կմ հյուսիս-արևելք, Ռոդեզ քաղաքից` 15 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 280 աշխատունակ (15-64 տարեկան)  բնակիչ, որոնցից ակտիվ էին 205-ը, իսկ ոչ ակտիվները` 75։ Ակտիվության ցուցանիշը կազմում է 73,2 %։ 205 աշխատունակ մարդկանցից աշխատել է 193 անձ (104 տղամարդ և 89 կին)։ Գործազուրկ են եղել 12 անձ (5 տղամարդ և 7 կին)։ 75 անաշխատունակներից 16-ը եղել են աշակերտներ կամ ուսանողներ, 43-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պենտան

Պենտաններ, սահմանային ացիկլիկ ածխաջրածիններ՝ ալկանների դասից։ Մոլեկուլում կա հինգ ածխածնի ատոմ։ Իզոպենտանը օժտված է թմրեցնող հատկությամբ։ Վտանգավորության աստիճանը՝ չորրորդային։


== Ստացում ==
Պենտաններ ստանում են բնական գազի կոնդենսացման միջոցով, նավթից։ Կարելի է ստանալ նաև CO և H2 խառնուրդից (ջրագազ կամ սինթեզ գազ)։


== Կիրառություն ==
Պենտանների խառնուրդը օգտագործում են իզոմերացիայի համար։ Ն-պենտանը այդ ընթացքում փոխակերպվում է իզոմերների խառնուրդի։ Իզոմերների խառնուրդը օգտագործվում է որպես բենզինների բաղադրիչ։ Օգտագործվում է իզոպրենի ստացման մեջ, որը հանդիսանում է մոնոմեր սինթետիկ կաուչուկի սինթեզում։ Օգտագործվում է նաև նավթային լուծիչների ստացման մեջ։


== Իզոմերիա ==
Պենտանն ունի երեք կառուցվածքային իզոմերներ։

ՓՄ-փորձարարական մեթոդ
ՇՄ-շարժիչային մեթոդ
Պենտիլ C5H11-պենտանի միավալենտ ռադիկալ


== Գրականություն ==
Р. Д. Оболенцев. Физические константы углеводородов жидких топлив и масел. 2-е изд. Гостоптехиздат, 1953 год


== Ծանոթագրություններ ==